
	  Parlamentul României   

 Camera Deputaţilor

	COMISIA PENTRU ADMINISTRAŢIE

PUBLICĂ, AMENAJAREA TERITORIULUI 

ŞI ECHILIBRU ECOLOGIC

           Nr. 26/256/16.06.2011                                   
  PL-x 366/2011
	COMISIA JURIDICĂ,

DE DISCIPLINĂ ŞI IMUNITĂŢI
Nr.31/536/16.06.2011



Către,

BIROUL PERMANENT AL 

CAMEREI DEPUTAŢILOR


Vă înaintăm, alăturat, Raportul comun asupra proiectului  de Lege pentru modificarea art.26 alin.(3) din Legea nr.119/1996 cu privire la actele de stare civilă, trimis Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi pentru dezbatere în fond cu adresa nr. PL.x 366 din 23 mai 2011.



PREŞEDINTE, 



PREŞEDINTE, 


Sulfina BARBU 



  Daniel BUDA

	  Parlamentul României   

 Camera Deputaţilor

	COMISIA PENTRU ADMINISTRAŢIE PUBLICĂ, AMENAJAREA TERITORIULUI  ŞI ECHILIBRU ECOLOGIC

           Nr. 26/256/16.06.2011   
         
	COMISIA JURIDICĂ,

DE DISCIPLINĂ ŞI IMUNITĂŢI

Nr.31/536/16.06.2011  
PL-x 366/2011


     RAPORT  COMUN 

asupra proiectului  de Lege pentru modificarea art.26 alin.(3) din Legea nr.119/1996 cu privire la actele de stare civilă
În temeiul dispoziţiilor art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere în fond, cu proiectul de Lege pentru modificarea art.26 alin.(3) din Legea nr.119/1996 cu privire la actele de stare civilă, trimis cu adresa nr. PL-x 366/2011 din 23 mai 2011, înregistrată sub nr.26/256 din 26 mai 2011 şi respectiv.nr.31/536  din 24 mai 2011 

Senatul, în calitate de primă Cameră  sesizată, a adoptat proiectul de lege în şedinţa din data de 18 mai 2011 (adoptat în condiţiile art.75 alin.2 teza a III-a din Constituţie)..

Potrivit prevederilor art.75 din Constituţia României, republicată, şi ale art.92 alin.(9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 

Consiliul Legislativ a avizat favorabil iniţiativa legislativă, conform avizului nr. 32 din 13 01.2011.

Guvernul prin punctul de vedere transmis cu adresa nr.537 din 27.03.2011 susţine adoptarea iniţiativei legislative.

Proiectul de lege are ca obiect de reglementare modificarea alin. (3) al art. 26 din Legea nr. 119/1996 cu privire la actele de stare civilă, republicată, cu modificările şi completările ulterioare, urmărind ca în actul de naştere întocmit în cazul adopţiei să figureze acelaşi loc al naşterii cu cel menţionat în actul de stare civilă iniţial

   În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a dezbătut proiectul de lege sus menţionat în şedinţa din 7 iunie 2011. La şedinţa comisiei au participat 29 deputaţi din cei 30 membri ai comisiei. Raportul favorabil a fost adoptat cu unanimitate de voturi.

În conformitate cu prevederile art. 61 şi 63 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din 15 iunie 2011. La şedinţa Comisiei juridice, de disciplină şi imunităţi au fost prezenţi 16 deputaţi din totalul de 23 membri ai acesteia. Raportul favorabil a fost adoptat cu unanimitate de voturi.

La dezbateri au participat, în calitate de invitaţi, din partea Ministerului Administraţiei şi Internelor doamna Irina Alexe, şef departament şi domnul Petru Ţăgorean, director.    

În urma examinării intervenţiei legislative şi a opiniilor exprimate de către membrii celor două Comisii, s-a hotărât, cu unanimitate de voturi, să se supună plenului Camerei Deputaţilor, adoptarea proiectului de Lege pentru modificarea art.26 alin.(3) din Legea nr.119/1996 cu privire la actele de stare civilă, cu amendamente admise prezentate în anexa la prezentul raport.
În raport cu obiectul şi conţinutul său, proiectul de Lege face parte din categoria  legilor ordinare. 



PREŞEDINTE,             

     



PREŞEDINTE,


                  Sulfina BARBU 


       



Daniel BUDA     

                      

  SECRETAR,                                   


 SECRETAR,

      

     Gheorghe CIOCAN                     


 Gabriel ANDRONACHE                                              

Consilier, Sofia CHELARU












Consilier, Paul ŞERBAN
ANEXA

AMENDAMENTE ADMISE

	Nr. crt. 
	Text Legea nr. 119/1996
	Text Senat
	Amendamente

(autor amendament)
	Motivare

	1.
	
	Titlul legii: 
Lege
pentru modificarea art. 26 alin. (3) din Legea nr. 119/1996 cu privire la actele de stare civilă
	Lege
pentru modificarea alin. (3) al art. 26 din Legea nr. 119/1996 cu privire la actele de stare civilă

Autor: Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi


	Pentru respectarea uzanţei în redactarea actelor normative modificatoare

	2.
	
	    Articol unic - Alineatul (3) al articolului 26 din Legea nr.119/1996 cu privire la actele de stare civilă, republicată, se modifică şi va avea următorul cuprins:
	
Articol unic. - Alineatul (3) al articolului 26 din Legea nr. 119/1996 cu privire la actele de stare civilă, republicată în Monitorul Oficial al României, Partea I, nr.743 din 2 noiembrie 2009, cu modificările ulterioare, se modifică şi va avea următorul cuprins:

Autor: Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi


	Pentru informare corectă şi completă şi pentru respectarea normelor de tehnică legislativă

	3.
	     (3) În noul act de naştere întocmit, rubrica "Locul naşterii" se va completa cu denumirea unităţii administrativ-teritoriale unde îşi are sediul serviciul public comunitar local de evidenţă a persoanelor sau, după caz, primăria unde se întocmeşte actul.

	     (3) În noul act de naştere întocmit, rubrica „Locul naşterii” va fi identică cu cea din actul de naştere iniţial.
	“(3) În noul act de naştere întocmit, rubrica „Locul naşterii” se va completa cu datele din actul de naştere iniţial.“
Autor: Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi


	Pentru o exprimare adecvată stilului normativ


  Consilier, Sofia CHELARU












Consilier, Paul ŞERBAN

